laion/Wikipedia-Exotic huggingface dataset:
সখারাম গণেশ দেউস্কর

সখারাম গণেশ দেউস্কর একজন জাতীয়তাবাদী সাংবাদিক ও লেখক। তিনি জন্মসূত্রে মরাঠী। কিন্তু তিনি বাংলা ভাষা ও সাহিত্যে অশেষ ব‍্যুৎপত্তি লাভ করেছিলেন। তিনি মূলত বাংলা ও মরাঠীতে লেখালেখি করেছেন। ভারতীয় চিন্তাচেতনার অগ্রপথিকদের ভিতর সখারামের নাম স্বর্ণাক্ষরে লেখা রয়েছে। ১৮৬৯ খ্রিস্টাব্দের ১৭ই ডিসেম্বর দেওঘরের কাছাকাছি তাঁর জন্ম হয়। তাঁদের আদি বাসস্থান ছিল মহারাষ্ট্রের অন্তর্গত রত্নগিরি জেলায় দেউস নামক গ্রামে। ১৮৯১ সালে সখারাম বৈদ‍্যনাথ ইংরেজি স্কুল থেকে প্রবেশিকা পরীক্ষা পাস করেন এবং কিছুদিন পর ঐ স্কুলেই সেকেন্ড পণ্ডিত পদে নিযুক্ত হন। মরাঠী সাহিত্যের পাশাপাশি বাংলা ভাষা ও সাহিত্যের প্রতি তাঁর ছাত্রাবস্থা থেকেই অনুরাগ ছিল। "প্রতিভা" নামক মাসিকপত্রে তিনি প্রবন্ধ লিখতেন। সখারাম গণেশ দেউস্কর একজন প্রগতিশীল ও নির্ভীক মানুষ ছিলেন। "হিতবাদী" পত্রিকায় দেওঘরের তৎকালীন ম‍্যাজিস্ট্রেট লর্ড হার্ডের বিরুদ্ধে কলম ধরার ফলে তিনি কোপের মুখে পড়েন। ১৮৯৭ সালে তিনি বিদ‍্যালয় থেকে ইস্তফা দিয়ে কলকাতায় চলে আসেন এবং সাংবাদিকতাকেই পূর্ণসময়ের পেশা হিসাবে গ্রহণ করেন। "হিতবাদী" পত্রিকার তৎকালীন সম্পাদক কালীপ্রসন্ন কাব্যবিশারদ সখারামকে ঐ পত্রিকার প্রুফ-রিডার হিসাবে নিয়োগ করেছিলেন। ১৯০৭ সালে কালীপ্রসন্নের মৃত‍্যুর পর, সখারাম গণেশ দেউস্করই পত্রিকার সম্পাদক পদে নিযুক্ত হন। পরে তিনি জাতীয় শিক্ষা পরিষদের বাংলা ভাষা ও ভারতীয় ইতিহাসের অধ‍্যাপক পদ বরণ করে নেন। এর ভিতরেই ১৯১০-এ তাঁর "দেশের কথা" প্রকাশিত হয়। বইটিতে তিনি ব্রিটিশ সাম্রাজ‍্যবাদী শক্তি-কৃত ব‍্যাপক অর্থনৈতিক লুন্ঠন ও শোষণের নির্মম সমালোচনা করেছিলেন। ফলত স্বাভাবিকভাবেই বইটি বাজেয়াপ্ত হয়। এইরকম একজন রাজরোষে পতিত ও বিতর্কিত অধ‍্যাপককে নিয়ে জাতীয় শিক্ষা পরিষদ কর্তৃপক্ষ বিব্রত ও শঙ্কিত বোধ করছেন বুঝতে পেরে সখারাম গণেশ দেউস্কর স্বেচ্ছায় ইস্তফা দেন। তাঁর স্ত্রী ও একমাত্র পুত্র উভয়েই প্রয়াত হলে পরে সখারাম মানসিকভাবে বিপর্যস্ত হয়ে পড়েন। তিনি তাঁর কর্মভূমি কলকাতা ছেড়ে, পিতৃপুরুষের ভিটে মহারাষ্ট্রে ফিরে যান। ১৯১২ সালের ২৩শে নভেম্বর জন্মভূমি দেওঘরে তিনি শেষ নিঃশ্বাস ত‍্যাগ করেন। দেশের কথা তিলকের মকদ্দমা বাজীরাও এটা কোন যুগ ঝাঁঁসির রাজকুমার মহামতি রাণাডে আনন্দীবাঈ https://www.aajkaal.in। "সখারাম গণেশ দেউস্কর"। https://www.aajkaal.in/ (ইংরেজি ভাষায়)। সংগ্রহের তারিখ ২০২০-০৪-০৮।  |ওয়েবসাইট= এ বহিঃসংযোগ দেয়া (সাহায্য)[স্থায়ীভাবে অকার্যকর সংযোগ] Sen। Indian Natonal Movement 1857-1947 ( Bengali)। Pearson Education India। আইএসবিএন 978-93-5394-227-4।
বিশাখা দত্ত

বিশাখা দত্ত হলেন একজন ভারতীয় চলচ্চিত্র নির্মাতা, নারী অধিকার কর্মী ও সাংবাদিক। বিশাখা দত্ত মুম্বাইভিত্তিক অলাভজনক প্রতিষ্ঠান পয়েন্ট অব ভিউয়ের সহপ্রতিষ্ঠাতা ও এক্সিকিউটিভ ডিরেক্টর। সংগঠনটি নারী অধিকার নিয়ে কাজ করে থাকে। তিনি ক্রিয়েটিভ রিসোর্স ফর এমপাওয়ারমেন্ট ইন অ্যাকশন এবং উইকিমিডিয়া ফাউন্ডেশনের সাথেও যুক্ত ছিলেন। তিনি ২০১০ সাল থেকে ২০১৪ সাল পর্যন্ত উইকিমিডিয়া ফাউন্ডেশনের সাথে যুক্ত ছিলেন। তিনিই প্রথম ভারতীয়, যিনি উইকিমিডিয়া ফাউন্ডেশনের বোর্ড অব ট্রাস্টির সাথে যুক্ত ছিলেন। ১৯৯৮ সালে তিনি ভারতের মহারাষ্ট্র রাজ্যের নারী পঞ্চায়েত নিয়ে রচিত অ্যান্ড হু উইল মেক দ্য চাপাতিজ? বইটি সম্পাদনার সাথে যুক্ত ছিলেন। ২০০৮ সালে বইটি হোখস্টাডট পুরস্কারে ভূষিত হয়। ২০০৩ সালে বিশাখা দত্ত নির্মিত প্রামাণ্যচিত্র ইন দ্য ফ্লেশ : থ্রি লাইভস ইন প্রস্টিটিউশন মুক্তি পায়। Kurup, Deepa (১৪ এপ্রিল ২০১০)। "And now, Wikipedia India's new face"। The Hindu। সংগ্রহের তারিখ ২০১৪-১১-০৫।  "Board"। Point of View। ২০১৯-০৩-১৭ তারিখে মূল থেকে আর্কাইভ করা। সংগ্রহের তারিখ ২০১৪-১১-০৫।  "Press releases: Bishakha Datta to join Wikimedia Foundation Board of Trustees"। Wikimedia Foundation। ৫ এপ্রিল ২০১০। সংগ্রহের তারিখ ২০১৪-১১-০৫।  "Q&A with Bishakha Datta: First Indian on Wikimedia board of trustees"। Mint। ৬ এপ্রিল ২০১০। সংগ্রহের তারিখ ৬ এপ্রিল ২০১০।  "Book Review: And Who Will Make the Chapatis?"। SAWNET। ২০০৯-০২-১৬। সংগ্রহের তারিখ ২০১০-১১-২৭।  "Hochstadt award"। ২১ জুন ২০০৯ তারিখে মূল থেকে আর্কাইভ করা। সংগ্রহের তারিখ ১২ মে ২০১৯।  "The Hindu : Sex, truth, and videotape"। The Hindu। ২০০২-০৮-২৯। ২০১০-০৮-৩১ তারিখে মূল থেকে আর্কাইভ করা। সংগ্রহের তারিখ ২০১০-১১-২৭।  Sharma, Kanika (১৫ নভে ২০১৩)। "Flesh Talkies"। MiD DAY। সংগ্রহের তারিখ ২০১৪-১১-০৫।  উইকিমিডিয়া কমন্সে বিশাখা দত্ত সংক্রান্ত মিডিয়া রয়েছে। ইন্টারনেট মুভি ডেটাবেজে বিশাখা দত্ত (ইংরেজি)
বকশী বানু বেগম

বকশী বানু বেগম ( ফার্সি: بخشی بانو بیگم; সেপ্টেম্বর, ১৫৪০) একজন মোগল রাজকন্যা। তিনি সম্রাট হুমায়ুনের দ্বিতীয় মেয়ে ছিলেন। তিনি মোগল সম্রাট আকবরের বৈমাত্রেয় বোন ছিলেন। বকশী বানু বেগম ১৫৪০ সালের সেপ্টেম্বর মাসে দিল্লীতে জন্মগ্রহণ করেন। গুলবদন বেগমের লেখা হুমায়ূননামায় বলা হয়েছে, বকশী বানু বেগম যখন তার মায়ের গর্ভে ছিলো, তখন বলা হতো সম্রাট এবার পুত্র সন্তান লাভ করবেন। ১৫৪২ সালে তার বৈমাত্রেয় ভাই সম্রাট আকবর জন্মগ্রহণ করেন। ১৫৪৫ সালে বকশী বানু ও আকবরকে কান্দাহার থেকে কাবুলে পাঠানো হয়েছিল। ১৫৫০ সালে, দশ বছর বয়সে বকশী বানুকে তার বাবা সুলাইমান শাহ মির্জার ছেলে ইব্রাহিম মির্জার সাথে বাগদান করিয়ে দেন। সুলাইমান মির্জার পিতৃপুরুষ আলেকজান্ডার দ্যা গ্রেটের বংশধর বলে দাবী করা হয়। ইবরাহিম মির্জা, যিনি বখশী বানুর চেয়ে ছয় বছরের বড় ছিলেন, ১৫৬০ সালে ২৬ বছর বয়সে নিহত হন। সে সময় বকশী বানুর বয়স ছিলো ২০ বছর। ইব্রাহিম মির্জার মৃত্যুর বছরেই মির্জা শরীফ-উদ-দ্বীন হুসেইনের সাথে বকশী বানুর বিয়ে দিয়েছিলেন সম্রাট আকবর। মির্জা শরীফ ছিলেন মেওয়াত অঞ্চলের ভাইসরয়। তার বীরত্বে খুশি হয়ে সম্রাট আকবর এই বিয়ের ব্যবস্থা করেন। তার পিতা খওয়াজ মঈন আলাউদ্দিন এবং তার মা ছিলেন মীর আলা-উল-মুলক তির্মিজির কন্যা কিচক বেগম। কিচক বেগমের মা হলেন সুলতান আবু সাঈদ মির্জার মেয়ে ফখর জাহান বেগম। বখশী বানুর সাথে বিয়ের পর সম্রাট আকবর তাকে আজমির ও নাগৌরের ভাইসরয় নিযুক্ত করেছিলেন। Lal, Muni (১৯৮০)। Akbar। Vikas। পৃষ্ঠা 7। আইএসবিএন 9780706910766।  Begum, Gulbadan (১৯০২)। The History of Humayun (Humayun-Nama)। Royal Asiatic Society। পৃষ্ঠা 146।  Latif, Syad Muhammad (২০০৩)। Agra Historical & Descriptive with an Account of Akbar and his Court and of the Modern City of Agra। Asian Educational Services। পৃষ্ঠা 205। আইএসবিএন 9788120617094।  Friedrich August Graf von Noer; Friedrich Christian Charles August (Prince of Schleswig-Holstein-Sonderburg-Augustenburg) (১৮৯০)। The Emperor Akbar: A Contribution Towards the History of India in the 16th Century, Volume 1। Thacker, Spink & Company। পৃষ্ঠা 58।  Beveridge, Henry (১৯০৭)। Akbarnama of Abu'l-Fazl ibn Mubarak - Volume I। Asiatic Society, Calcutta। পৃষ্ঠা 572।  Begum, Gulbadan (১৯০২)। The History of Humayun (Humayun-Nama)। Royal Asiatic Society। পৃষ্ঠা 242।  Moosvi, Shiree (২০০৮)। People, Taxation, and Trade in Mughal India। Oxford University Press। পৃষ্ঠা 113। আইএসবিএন 978-0-195-69315-7।  Beveridge, Henry (১৯০৭)। Akbarnama of Abu'l-Fazl ibn Mubarak - Volume II। Asiatic Society, Calcuta। পৃষ্ঠা 197।  Awangābādī, Shāhnavāz Khān; Prasad, Baini (১৯৭৯)। The Maāthir-ul-umarā: Being biographies of the Muḥammadan and Hindu officers of the Timurid sovereigns of India from 1500 to about 1780 A.D.। Janaki Prakashan। পৃষ্ঠা 804, 809।  Raghavan, Venkatarama (১৯৭৫)। Sanskrit and Indological Studies: Dr. V. Raghavan Felicitation Volume। Motilal Banarsidass। পৃষ্ঠা 125।
ইফফাত উন নেসা বেগম

ইফফাত-উন-নিসা বেগম (ফার্সি: عفت النسا بیگم) একজন মোগল রাজকন্যা। তার নামের অর্থ 'মহিলাদের মধ্যে শালীন'। তার বাবা রাজকুমার দাওয়ার বকশ, যিনি সম্রাট শাহজাহানের নাতি। বিবাহসূত্রে তিনি আফসারিয় রাজবংশে প্রবেশ করেন। ইফফাত-উন-নিসা জন্মগত ভাবে মোগল রাজকন্যা ছিলেন। তার বাবা মুরাদ বখশের পুত্র রাজকুমার ইজাদ বখশের পুত্র। মুরাদ বকশ হলেন সম্রাট শাহজাহানের এবং তার স্ত্রী মুমতাজ মহলের পুত্র। ১৭ মার্চ, ১৭৩৯ সালে আফসারিয় রাজবংশের সম্রাট নাদির শাহের পুত্র নাসরুল্লাহ মির্জার সাথে ইফফাত উন নেসা বেগমের বিয়ে হয়। মোগল প্রথার মতে, নাসরুল্লাহকে তার সপ্তম প্রজন্ম পর্যন্ত পূর্বপুরুষদের একটি হিসাব দিতে হয়েছিল। নাদির শাহ তাকে বলেছিলেন যেন তিনি বলেন যে, তিনি নাদির শাহের পুত্র, নাদির শাহ তলোয়ারের পুত্র, তার দাদাও ছিলেন তলোয়ার ইত্যাদি। বিবাহ অনুষ্ঠানের এক সপ্তাহ আগে থেকেই দিন-রাত উৎসব চলতে থাকে। যমুনা নদীর তীরে দিওয়ান-ই-খাস ভবনে প্রতি রাতে আলোকসজ্জা করা হয়েছিলো। দিনের বেলা হাতি, বাঘ, হরিণ, ষাঁড় ইত্যাদির মধ্যে যুদ্ধ লাগিয়ে দর্শকগণ তা উপভোগ করেছিলেন। নাসরুল্লাহর মৃত্যুর পর, দুররানী সম্রাট আহমেদ শাহ দুররানি ইফফাত উন নেসাকে বিয়ে করেন। ১৭৫৭ সালের এপ্রিল মাসে রাজধানী হিসেবে দিল্লীর পতনের পর তিনি মৃত সম্রাট মুহম্মদ শাহের ১৬ বছর বয়সী মেয়ে হযরত বেগমকে বিয়ে করেন। Amini, Iradj (জুন ১, ২০১৩)। The Koh-i-noor Diamond। Roli Book Private Limited। আইএসবিএন 978-9-351-94035-7।  Askari, Sayed H. (১৯৮৩)। Iqbalnama। Janaki Prakashan। পৃষ্ঠা 379 n. 387।  Faruqi, Munis D. (আগস্ট ২৭, ২০১২)। The Princes of the Mughal Empire, 1504-1719। Cambridge University Press। পৃষ্ঠা 43। আইএসবিএন 978-1-139-53675-2।  Gupta, Hari Ram (১৯৬১)। Mrathas and Panipat। Punjab University। পৃষ্ঠা 325।  Irvine, William; Sarkar, Sir Jadunath (২০০৭)। Later Mughals। Sang-e-Meel Publications। পৃষ্ঠা 686। আইএসবিএন 978-9-693-51924-2।  Sarkar, Sir Jadunath (১৯৫০)। Fall of the Mughal Empire: 1754-1771. (Panipat) 2 ed., rev. 1950। M. C. Sarkar। পৃষ্ঠা 92।
অ্যাঞ্জেলা রাফা

অ্যাঞ্জেলা রাফা (মেসিনা, ২6 জানুয়ারী, 1993) একটি ইতালিয়ান নীতি, ২018 সাল থেকে 5 তারকা আন্দোলনের ডেপুটি। তিনি 16 তম বিধানসভায় সংসদের সর্ববৃহৎ সদস্য। এঞ্জেলা রাফা মেসিনার বিশ্ববিদ্যালয় থেকে বিজনেস ইকোনোমিক্সে স্নাতক হন। ২018 সালের রাজনৈতিক নির্বাচনে তিনি সিসিলির আনুপাতিক পদে 5 তম আন্দোলনের তালিকায় ডেপুটি নির্বাচিত হন; ২5 বছর এবং 37 দিন নির্বাচনের সময় তিনি XVIII আইন পরিষদের সর্ববৃহৎ সদস্য ছিলেন। <ref>http://www.camera.it/leg18/29?shadow_deputato=307406&idLegislatura=18</ref>
খানম সুলতান বেগম

খানম সুলতান বেগম (ফার্সি: خانم سلطان بیگم; ২১ নভেম্বর, ১৫৬৯– ১৬০৩) একজন মোগল রাজকন্যা এবং সম্রাট আকবরের বড় মেয়ে। তিনি সম্রাট জাহাঙ্গীরের বৈমাত্রেয় ছোট বোন। আকবরনামায় তার নাম হিসেবে বলা হয়েছে খানম, খানিম সুলতান ও শাহজাদা খানম হিসেবে। তিনি সবচেয়ে পরিচিত ছিলেন শাহজাদা খানম নামে। খানম সুলতান বেগম তার বড় ভাই রাজকুমার সেলিম (সম্রাট জাহাঙ্গীর) এর জন্মের তিন মাস পর ১৫৬৯ সালের নভেম্বর মাসে জন্মগ্রহণ করেন। তাদের মা ছিলেন আলাদা। জাহাঙ্গীরনামা অনুসারে তার মা বিবি সালিমা ছিলেন সম্রাটের রাজকীয় উপপত্নী। আকবরের একজন স্ত্রী ছিলেন সালিমা সুলতান বেগম নামে। সম্রাট আকবর তার মেয়ের দায়িত্ব অর্পণ করেন হামিদ বানু বেগমকে, যিনি তাকে লালন পালন করেছিলেন। খানম সুলতান সম্পর্কে জাহাঙ্গীরের মন্তব্য উল্লেখ করার মত। তিনি বলতেন, "আমার সকল বোনদের মধ্যে, সততা, সত্য ও আমার কল্যাণ কামনায়, সে ছিলো অগ্রগামী। কিন্তু তার অধিকাংশ সময় ব্যয় হতো প্রধানত সৃষ্টিকর্তার উপাসনা করে।" ১৫৯৪ সালের সেপ্টেম্বর মাসে ২৫ বছর বয়সে খানম সুলতান বেগম বিয়ে করেন দুরসম্পর্কীয় চাচাতো ভাই মির্জা মুজাফফর হোসেনকে। তিনি ছিলেন মির্জা ইব্রাহীম হোসেনের পুত্র। মির্জা ইব্রাহীম হোসেন ছিলেন মায়ের দিক থেকে হেরাতের সর্বশেষ তৈমুরি শাসক সুলতান হোসেন বেকারার বংশধর। মুজাফফর একবার গুজরাটের গভর্নর ছিলেন। তার বোন নূর-উন-নিসা বেগম পরে খানম সুলতানের বৈমাত্রেয় ভাই জাহাঙ্গীরকে বিয়ে করেন। ১৬০৯ সালে খানমর সুলতানের সৎ মেয়ে কান্দাহারি বেগম তার ভাতিজা রাজকুমার খুররমকে (ভবিষ্যৎ সম্রাট শাহজাহান ) বিয়ে করেছিলেন এবং তার প্রথম স্ত্রী হয়েছিলেন। খানম সুলতান বেগম ১৬০৩ সালে মারা যান। তাকে তার বাবার সমাধির পাশে দাফন করা হয় আগ্রার সিকান্দ্রাতে। Rap;son, Edward James; Burn, Sir Richard। The Cambridge History of India (ইংরেজি ভাষায়)। CUP Archive। পৃষ্ঠা 102।  Sarker, Kobita (২০০৭)। Shah Jahan and his paradise on earth : the story of Shah Jahan's creations in Agra and Shahjahanabad in the golden days of the Mughals (1. publ. সংস্করণ)। K.P. Bagchi & Co.। পৃষ্ঠা 43। আইএসবিএন 9788170743002।  Lal, K.S. (১৯৮৮)। The Mughal harem। Aditya Prakashan। পৃষ্ঠা 30। আইএসবিএন 9788185179032।  Hindustan), Jahangir (Emperor of (১৯৬৮)। The Tūzuk-i-Jahāngīrī: or, Memoirs of Jāhāngīr (ইংরেজি ভাষায়)। Munshiram Manoharlal। পৃষ্ঠা 34।  Sir H.M. Elliot, Professor John Dowson, The History of India as told by own Historians: The Muhammadan Period Vol. VI (1875), p. 122-123 Findly, Ellison Banks (১৯৯৩)। Nur Jahan, empress of Mughal India। Oxford University Press। পৃষ্ঠা 91, 308। আইএসবিএন 9780195360608।  Bhopal), Shāh Jahān̲ Begam (Nawab of (১৮৭৬)। The Táj-ul Ikbál Tárikh Bhopal, Or, The History of Bhopal (ইংরেজি ভাষায়)। Thacker, Spink। পৃষ্ঠা 90।
মাসুমা সুলতান বেগম (সম্রাট বাবরের মেয়ে)

মাসুমা সুলতান বেগম ( ফার্সি: معصومہ سلطان بیگم; জন্মগ্রহণ ঃ আনুমানিক ১৫০৮) ছিলেন মোগল রাজকন্যা এবং প্রথম মোগল সম্রাট বাবুরের কন্যা। হুমায়ূননামা অনুসারে, তাঁর বোন গুলবদন বেগম তাঁকে "চাঁদমুখী বড় বোন" নামে উল্লেখ করেন। মাসুমা সুলতান বেগম হলেন প্রথম মোগল সম্রাট বাবর এবং তাঁর চতুর্থ স্ত্রী মাসুমা সুলতান বেগমের মেয়ে। তিনি কাবুলে জন্মগ্রহণ করেছিলেন। তার জন্মের পর তার মা মারা যায়। তাই তার নাম দেয়া হয় মায়ের নামে। ১৫১১ সালে সম্রাট বাবর তাঁর ছোট ভাই নাসির মির্জার হাতে কাবুলের দায়িত্ব ন্যস্ত করেন এবং তাঁকে সমরখন্দে পাঠিয়ে দেন। ১৫১৭ সালে মাসুমা সুলতান বেগমের বয়স যখন মাত্র নয় বছর, তখন সম্রাট বাবর একুশ বছর বয়সী মুহাম্মদ জামান মির্জার সাথে তাঁর বিয়ে দিয়েছিলেন। তিনি বাদি আল-জামান মির্জা পুত্র এবং সুলতান হোসেন মির্জা বেকারের পৌত্র ছিলেন। তার মা ছিলেন তাহামতান বেগের মেয়ে এবং আসাদ বেগের ভাগ্নী। তার সঙ্গে মাসুমা সুলতান বেগমের বিয়ের পর সম্রাট বাবর তাকে বাল্খ এ পাঠান। চাউস যুদ্ধে মুহম্মদ জামান মির্জা মারা গেলে ত্রিশ বছর বয়সে মাসুমা সুলতান বেগম বিধবা হয়ে যান। Begum, Gulbadan (১৯০২)। The History of Humayun (Humayun-Nama)। Royal Asiatic Society। পৃষ্ঠা 115।  Bābur (Mogulreich, Kaiser), John Leyden, William Erskine (১৮২৬)। Memoirs of Zehir-ed-Din Muhammed Baber, Emperor of Hindustan। Longman। পৃষ্ঠা 22–3। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) Pawar, Kiran (১৯৯৬)। Women in Indian History: Social, Economic, Political and Cultural Perspectives। Vision & Venture। পৃষ্ঠা 109।  Beveridge, Annette Susannah (১৯২২)। The Bābur-nāma in English (Memoirs of Babur) translated from the original Turki text of Zahiru'd-din Muhammad Bābur Pādshāh Ghāzī, Volume 1। LUZAC & CO., 46, Great Russel Street, London। পৃষ্ঠা 365।  Mishra, Neeru (১৯৯৩)। Succession and imperial leadership among the Mughals, 1526 - 1707। Konark Publishers। পৃষ্ঠা 76।  Babur, Emperor; Thackston, Wheeler McIntosh (সেপ্টেম্বর ১০, ২০০২)। The Baburnama: Memoirs of Babur, prince and emperor। Random House Publishing Group। পৃষ্ঠা 210। আইএসবিএন 978-0-375-76137-9।  Islam, Riazul (১৯৭৯)। A Calendar of Documents on Indo-Persian Relations, 1500 - 1700। Iranian Culture Foundation। পৃষ্ঠা 204।
ক্রিস্টোফার মার্কাস ও স্টিফেন ম্যাকফিলি

ক্রিস্টোফার মার্কাস ও স্টিফেন ম্যাকফিলি হলো মার্কিন চিত্রনাট্যকার এবং প্রযোজকের একটি দ্বৈত দল। তারা মার্ভেল সিনেম্যাটিক ইউনিভার্সে তাদের কাজের জন্য পরিচিত। তারা তিনটি ক্যাপ্টেন আমেরিকার চলচ্চিত্র (দ্য ফার্স্ট অ্যাভেঞ্জার, দ্য উইন্টার সোলজার এবং ক্যাপ্টেন আমেরিকা: সিভিল ওয়ার), থর: দ্য ডার্ক ওয়ার্ল্ড, অ্যাভেঞ্জার্স: ইনফিনিটি ওয়ার এবং এবিসি-এর টিভি ধারাবাহিক এজেন্ট কার্টার সৃষ্টি করেন। তারা দ্য ক্রোনিকালস অব নার্নিয়া চলচ্চিত্র ফ্র্যাঞ্চাইজিরও চিত্রনাট্যকার। Hunt, James (আগস্ট ১৪, ২০১৪)। "Christopher Markus interview: writing Captain America 2 and 3" (ইংরেজি ভাষায়)। Den of Geek। সংগ্রহের তারিখ জানুয়ারি ৪, ২০১৮।  ইন্টারনেট মুভি ডেটাবেজে ক্রিস্টোফার মার্কাস (ইংরেজি) ইন্টারনেট মুভি ডেটাবেজে স্টিফেন ম্যাকফিলি (ইংরেজি) টার্নার ক্লাসিক মুভিজ -এ ক্রিস্টোফার মার্কাসের জীবনইতিহাস টার্নার ক্লাসিক মুভিজে স্টিফেন ম্যাকফিলির জীবনইতিহাস
মাসুমা সুলতান বেগম

মাসুমা সুলতান বেগম (১৫০৯ সালে মারা যান) ছিলেন ফেরঘানা ভ্যালি এবং সমরখন্দের রাণী। তিনি মোগল সাম্রাজ্যের প্রতিষ্ঠাতা সম্রাট বাবরের চতুর্থ স্ত্রী ছিলেন। মাসুমা সুলতান বেগম সম্পর্কে তার স্বামীর চাচাতো বোন। তিনি সম্রাট বাবরের চাচা সমরকন্দ ও বুখারার রাজা সুলতান আহমেদ মির্জার মেয়ে ছিলেন। মাসুমা সুলতান বেগম ছিলেন সুলতান আহমেদ মির্জার পঞ্চম এবং কনিষ্ঠ কন্যা। তার মায়ের নাম হাবিবা সুলতান বেগম। তিনি সুলতান আহমেদ মির্জার পঞ্চম স্ত্রী। হাবিবা সুলতান বেগম হলেন সুলতান হুসেন আঘানের ভাইঝি। তার পাঁচজন বৈমাত্রেয় বোন ছিল। তিনি বাবরের মা কুতুগল নিগার খানমের বোন মিহির নিগার খানমের সৎ বোন ছিলেন। তিনি বাবরের প্রথম স্ত্রী আয়েশা সুলতান বেগমের বৈমাত্রেয় বোন ছিলেন। আয়েশা সুলতান বেগমকে পরে বড় বোন রাবিয়া সুলতান বেগমের প্রভাবের জন্য সম্রাট বাবর তালাক দিয়েছিলেন। তার পিতা ছিলেন আবু সাইদ মির্জার বড় ছেলে এবং উত্তরাধিকারী। মাসুমা সুলতানের চাচা উমর শেখ মির্জা ছিলেন ফেরঘানা ভ্যালির শাসক। সম্রাট বাবর সমরকন্দ ও আন্দিজানে পরাজিত হলে মাসুমার মা হাবিবা সুলতান বেগম মাসুমা সুলতানকে হেরাতে নিয়ে আসেন। একদিন বাবর খোরাসানে গেলে মাসুমা সুলতান তার মায়ের সাথে সেখানে এসেছিলেন। মাসুমা সুলতান সম্রাট বাবরের প্রেমে পড়ে যান। সম্রাট বাবর বলেছিলেন, "একবার আমি তার মধ্যে আমার প্রতি অনেক প্রবণতা বেড়ে উঠতে দেখলাম।" সম্রাট বাবর তাকে বিয়ে করলেন। সম্রাট বাবর কাবুলে ১৫০৭ সালে তিনি বিয়ে করেছিলেন। বিয়ের এক বছর পর তিনি একটি মেয়ে সন্তান জন্ম দিয়েছিলেন। বাচ্চার জন্মের সময় তিনি বিছানায় অসুস্থ হয়ে পড়েছিলেন এবং মারা গিয়েছিলেন। তার নামে তার মেয়ের নাম দেওয়া হয় মাসুমা সুলতান বেগম। Bābur (Mogulreich, Kaiser), John Leyden, William Erskine (১৮২৬)। Memoirs of Zehir-ed-Din Muhammed Baber, Emperor of Hindustan। Longman। পৃষ্ঠা 22–3। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link) Babur (Emperor of Hindustan) (২০০৬)। Babur Nama: Journal of Emperor Babur। Penguin Books India। পৃষ্ঠা 172। আইএসবিএন 978-0-144-00149-1।  Begum, Gulbadan (১৯০২)। The History of Humayun (Humayun-Nama)। Royal Asiatic Society। পৃষ্ঠা 262।  Jl Mehta (১৯৮৬)। Advanced Study in the History of Medieval India। Sterling Publishers Pvt. Ltd। পৃষ্ঠা 16। আইএসবিএন 978-8-120-71015-3।  William Erskine (জানুয়ারি ১, ১৯৯৪)। History of India Under Baber। Atlantic Publishers & Dist। পৃষ্ঠা 526। আইএসবিএন 978-8-171-56032-5।
টুটুল হোসেন বাদশা

মোহাম্মদ টুটুল হোসেন বাদশা (জন্ম: ১২ আগস্ট ১৯৯৯; বাদশা নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বসুন্ধরা কিংস এবং বাংলাদেশ জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় এবং বাম পার্শ্বীয় রক্ষণভাগের খেলোয়াড় হিসেবে খেলে থাকেন। ২০১৩–১৪ মৌসুমে, বাংলাদেশী ফুটবল ক্লাব খিলগাঁওয়ের যুব পর্যায়ের হয়ে খেলার মাধ্যমে বাদশা ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৭–১৮ মৌসুমে, বাংলাদেশী ক্লাব ঢাকা আবাহনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি পাঁচ মৌসুমে ৭৫ ম্যাচে অংশগ্রহণ করেছেন। ২০২২–২৩ মৌসুমে, তিনি ঢাকা আবাহনী হতে বাংলাদেশী ক্লাব বসুন্ধরা কিংসে যোগদান করেছেন। ২০১৩ সালে, বাদশা বাংলাদেশ অনূর্ধ্ব-১৬ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। প্রায় ৫ বছর যাবত বাংলাদেশের বয়সভিত্তিক দলের হয়ে খেলার পর, তিনি ২০১৮ সালে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২৩ ম্যাচে অংশগ্রহণ করেছেন। দলগতভাবে, বাদশা এপর্যন্ত ৩টি শিরোপা জয়লাভ করেছেন, যার সবগুলো ঢাকা আবাহনীর হয়ে জয়লাভ করেছেন। মোহাম্মদ টুটুল হোসেন বাদশা ১৯৯৯ সালের ১২ই আগস্ট তারিখে বাংলাদেশের জয়পুরহাটে জন্মগ্রহণ করেছেন এবং সেখানেই তার শৈশব অতিবাহিত করেছেন। বাদশা বাংলাদেশ অনূর্ধ্ব-১৬, বাংলাদেশ অনূর্ধ্ব-১৯ এবং বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১৮ সালের ২৭শে মার্চ তারিখে, মাত্র ১৮ বছর ৭ মাস ১৬ দিন বয়সে, বাদশা লাওসের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন। ম্যাচটি ২–২ গোলে ড্র হয়েছিল। বাংলাদেশের হয়ে অভিষেকের বছরে বাদশা সর্বমোট ৮ ম্যাচে অংশগ্রহণ করেছেন। ৯ আগস্ট ২০২২ পর্যন্ত হালনাগাদকৃত। অনূর্ধ্ব-২৩ "BADSHA Md Tutul Hossain | Asian Games 2018 Jakarta Palembang"। web.archive.org। ২০১৮-০৯-০৮। Archived from the original on ২০১৮-০৯-০৮। সংগ্রহের তারিখ ২০২০-০৬-০৮। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "AFC U-23 CHAMPIONSHIP THAILAND 2020"। এশিয়ান ফুটবল কনফেডারেশন (ইংরেজি ভাষায়)। ২৬ মার্চ ২০১৯। সংগ্রহের তারিখ ২৯ মার্চ ২০২১।  সকারওয়েতে টুটুল হোসেন বাদশা (ইংরেজি) ট্রান্সফারমার্কেটে টুটুল হোসেন বাদশা (ইংরেজি) ওয়ার্ল্ডফুটবল.নেটে টুটুল হোসেন বাদশা (ইংরেজি) ন্যাশনাল-ফুটবল-টিমস.কমে টুটুল হোসেন বাদশা (ইংরেজি)
জিজি আদেল

জিজি আদেল (আরবি: زيزي عادل))২৬শে অক্টোবর ১৯৮৭ সালে কুয়েতে জন্ম গ্রহণ করেন। তিনি একজন মিশরীয় গায়ীকা। ২০০৫ সালে স্টার একাডেমীর দ্বিতীয় সিরিজে প্রবেশের সময় অ্যাডেল সবার মনোযোগ আকর্ষণ করেন, তিনি সেখানে সেমি ফাইনালে পৌঁছান এবং হিশাম আব্দুলরাহমান ও আমানি সুইসির পরে তিনি স্থান দখল করেন। ২০০৭ সালে স্টার একাডেমীর পর জেব্রা আদেল রোটানার সঙ্গে একটি চুক্তি স্বাক্ষর করে ২০০৭ সালে তার প্রথম অ্যালবাম, ওয়াহাদ তৈয়েব কবেইয়ার আভি ( ওয়ান গুড প্যাকেজ )মুক্তি পায়, এছাড়া তিনি হবো ইজা আলায়াহ ( আনকাউন্টেড আগামায়ার ফায়ার ) এবং ওয়াহাদ তানি ( আরও একবার উইঙ্ক উইঙ্ক ) সহ আটটি গান রচনা করেছিলেন। জিজি আদেল ২০০৭ সালের এআরটি এর সেরা নতুন শিল্পী এবং জহরাত আল কালেজের সেরা অ্যালবাম জিতেছেন। [তথ্যসূত্র প্রয়োজন] বর্তমানে তিনি আরবি সঙ্গীত ইনস্টিটিউট এ অধ্যয়নরত। ২০০৯ সালে অ্যাডেলের দ্বিতীয় অ্যালবাম ওয়াদ আলিয়া ( প্রতিশ্রুত উচ্চ ) মুক্তি পায় যার মধ্যে 10 টি গান ছিল। ২০০৭: ওয়াহদা তাইবা ২০০৯: ওয়াদ আলিয়া Abdallah, Fadi (১১ জুলাই ২০০৭)। زيزي أطربت الأسماع عبر أثير مارينا إف إم ستصور عارف أنا جايه ليه الأسبوع المقبل। Al Jarida (Arabic ভাষায়)। ১৮ সেপ্টেম্বর ২০১৪ তারিখে মূল থেকে আর্কাইভ করা। সংগ্রহের তারিখ ১৭ সেপ্টেম্বর ২০১৪। উদ্ধৃতি শৈলী রক্ষণাবেক্ষণ: অচেনা ভাষা (link) "Zizi Adel — Album and clip of the (promised high)"। Al Rai Media (Arabic ভাষায়)। ৮ নভেম্বর ২০০৯। ২৪ ফেব্রুয়ারি ২০০৯ তারিখে মূল থেকে আর্কাইভ করা। সংগ্রহের তারিখ ২৯ ডিসেম্বর ২০০৯। উদ্ধৃতি শৈলী রক্ষণাবেক্ষণ: অচেনা ভাষা (link) "الرياض " تخترق عزلة طلاب "ستار أكاديمي 2"। Al Riyadh (Arabic ভাষায়)। Al Yamama Press। ২৪ জানুয়ারি ২০০৫। ২ জুন ২০০৬ তারিখে মূল থেকে আর্কাইভ করা। সংগ্রহের তারিখ ২৯ ডিসেম্বর ২০০৯। উদ্ধৃতি শৈলী রক্ষণাবেক্ষণ: অচেনা ভাষা (link) Hariri, Said (১১ এপ্রিল ২০০৫)। العدّ العكسي نحو لقب نجم ستاراك। Elaph (Arabic ভাষায়)। Beirut। ১৬ জুলাই ২০১১ তারিখে মূল থেকে আর্কাইভ করা। সংগ্রহের তারিখ ২৯ ডিসেম্বর ২০০৯। উদ্ধৃতি শৈলী রক্ষণাবেক্ষণ: অচেনা ভাষা (link) زيزي: التهم التي تساق ضد ستار أكاديمي ظالمة। Alwatan Voice (Arabic ভাষায়)। ১৭ জানুয়ারি ২০০৭। ৭ জুলাই ২০১১ তারিখে মূল থেকে আর্কাইভ করা। সংগ্রহের তারিখ ২৯ ডিসেম্বর ২০০৯। উদ্ধৃতি শৈলী রক্ষণাবেক্ষণ: অচেনা ভাষা (link) زيزي عادل واحدة طيبة। Al Riyadh (Arabic ভাষায়)। Al Yamama Press। ২৮ জানুয়ারি ২০০৭। ১৭ জুলাই ২০১১ তারিখে মূল থেকে আর্কাইভ করা। সংগ্রহের তারিখ ২৯ ডিসেম্বর ২০০৯। উদ্ধৃতি শৈলী রক্ষণাবেক্ষণ: অচেনা ভাষা (link) Ahmed, Nadir (৩১ আগস্ট ২০০৭)। بعد نجاح "واحدة طيبة": ألبوم "زيزي" الثاني مع رحيم ورفاعي। Gom.com.eg (Arabic ভাষায়)। সংগ্রহের তারিখ ২৯ ডিসেম্বর ২০০৯। উদ্ধৃতি শৈলী রক্ষণাবেক্ষণ: অচেনা ভাষা (link) [স্থায়ীভাবে অকার্যকর সংযোগ] زيزى: ستار أكاديمى أعطانى شهرة وليس نجومية। Youm7 (Arabic ভাষায়)। ১৯ মার্চ ২০০৯। ১৬ জুলাই ২০১১ তারিখে মূল থেকে আর্কাইভ করা। সংগ্রহের তারিখ ২৯ ডিসেম্বর ২০০৯। উদ্ধৃতি শৈলী রক্ষণাবেক্ষণ: অচেনা ভাষা (link)